stanford-oval/wikipedia huggingface dataset:
Better Call Saul
Vastaanotto > Kriitikoiden mielipide

Better Call Saul on ollut arvostelumenestys. Rotten Tomatoes -sivustolla sarjan ensimmäisellä tuotantokaudella on 97 % pistemäärä, joka perustuu 56 arvosteluun; sen keskimääräinen arvosana on 8,17/10. Sivuston kaudelle antama yhteenveto on seuraava: ”Better Call Saul on omituinen, synkkä luonnetutkimus, joka onnistuu seisomaan omilla jaloillaan jäämättä sen sisarsarjan varjoon.” Toisella kaudella on sama prosenttiluku, mutta korkeampi arvosana 8,68/10.
Vastaanotto > Palkinnot

| Vuosi | Palkinto | Kategoria | Saaja | Tulos | Lähde |
| --- | --- | --- | --- | --- | --- |
| 2015 | Critics’ Choice | Paras miespääosa draamasarjassa | Bob Odenkirk | Voitto |  |
| 2015 | Critics’ Choice | Paras miessivuosa draamasarjassa | Jonathan Banks | Voitto |  |
| 2015 | TCA | Paras uusi ohjelma | Better Call Saul | Voitto |  |
| 2015 | TCA | Henkilökohtainen saavutus draamassa | Bob Odenkirk | Ehdokkuus |  |
| 2015 | Primetime Emmy | Paras draamasarja | Better Call Saul | Ehdokkuus |  |
| 2015 | Primetime Emmy | Paras miespääosa draamasarjassa | Bob Odenkirk | Ehdokkuus |  |
| 2015 | Primetime Emmy | Paras miessivuosa draamasarjassa | Jonathan Banks | Ehdokkuus |  |
| 2015 | Primetime Emmy | Paras käsikirjoitus draamasarjassa | Gordon Smith | Ehdokkuus |  |
Aiheesta muualla

Virallinen sivusto (englanniksi)
Better Call Saul Internet Movie Databasessa (englanniksi)
Cisse – pieni kunnianosoitus

| Cisse – pieni kunnianosoitus |
| --- | --- |

Kirjailija:  Atik Ismail
Kieli:  suomi
Genre:  novelli, musiikki
Kustantaja:  LampLiteLtd
Julkaistu:  2008
Ulkoasu:  nidottu
Sivumäärä:  136
ISBN:  978-952-99723-6-4
Löydä lisää kirjojaKirjallisuuden teemasivulta
Cisse – pieni kunnianosoitus on LampLiteLtd:n julkaisema kirja muusikko Cisse Häkkisestä (30. tammikuuta 1951 - 26. joulukuuta 1990). Sen on kirjoittanut jalkapalloilija, nykyinen taiteilija, kirjailija ja lähihoitaja Atik Ismail. Kirja ilmestyi 15. maaliskuuta 2008.
Burgundilainen lasitettu kattotiili

Hospices de Beaune
Burgundilainen lasitettu kattotiili on Burgundin seudulle tunnusomainen koristeellisesti ladottu värillinen kattotiili.
Historia

Lasitetun värillisen kattotiilen tekeminen oli roomalaisten keksimä ikivanha taito. Kattotiilet ovat litteitä, ja ne lasitetaan lyijyllä tai tinalla. Lasitus antaa katotiilelle halutun värin, joka on joko vihreä, keltainen, punaruskea tai musta. Lasitetut kattotiilet tulivat Galliaan roomalaisten mukana. Ensimmäiset tällaiset tunnetut tiilikatot olivat Normandiassa, Île-de-Francessa ja Maine-et-Loiressa, missä sijaitsevassa Doué-La Fontainen kaupungissa lasitettuja kattotiiliä käytettiin jo 800-luvulla.
Burgundissa lasitetut kattotiilet yleistyivät 1300-1400-luvuilta lähtien. Niillä katettu katto tuli muodikkaaksi Burgundiassa herttuakunnan vallanpitäjien linnoissa. Sitten Burgundin eri kaupunkien tärkeimmät kauppiaat ja muut huomattavat henkilöt halusivat esitellä varallisuuttaan käyttämällä suuria summia omistamiensa kartanoiden ja linnojen lasitettuihin kattotiiliin.
1500- ja 1600-luvuilta lähtien lasitettu kattotiilien muoti haihtui Burgundin herttuakunnan katoamisen myötä. Vaikka tämän tyyppisiä kattoja tehtiin myös Franche-Comtéssa, ovat ne kuitenkin yksi Burgundin tunnusmerkeistä.
Aiheesta muualla

Kuvia tai muita tiedostoja aiheesta Burgundilainen lasitettu kattotiili Wikimedia Commonsissa
Cisse Sandra

Cisse Sandra (s. 16. joulukuuta 2003 Bellegem) on belgialainen jalkapalloilija, pelipaikaltaan keskikenttäpelaaja. Hän on pituudeltaan 184-senttimetrinen. Hän edustaa Alankomaiden Eredivisiessä pelaavaa Willem II:ta lainalla belgialaisseura Club Bruggesta.
Sandra siirtyi Zulte Waregemin junioreista Club Bruggen organisaatioon vuonna 2017. Hän pelasi Club Bruggen edustusjoukkueessa ensimmäiset pääsarjaottelunsa ja myös yhden Mestarien liigan ottelun kaudella 2021–2022 ja jatkoi joukkueessa seuraavalla kaudella. Hän pelasi kaudella 2023–2024 lainalla alankomaalaisseura Excelsior Rotterdamissa 26 Eredivisie-ottelua ja teki maalin marraskuussa 2023 AZ Alkmaaria vastaan. Hän pelaa kauden 2024–2025 lainalla alankomaalaisseura Willem II:ssa.
Sandra on pelannut Belgian alle 16-, alle 17-, alle 19- ja alle 21-vuotiaiden maajoukkueissa.
Charles Brenton Huggins

| Charles Brenton Huggins |
| --- | --- |

Henkilötiedot
Syntynyt: 22. syyskuuta 1901 Halifax, Kanada
Kuollut: 12. tammikuuta 1997 (95 vuotta) Chicago, Yhdysvallat
Koulutus ja ura
Tutkinnot:  Harvardin yliopisto
Instituutti:  Chicagon yliopisto
Tutkimusalue:  fysiologia
Palkinnot:   Nobelin fysiologian tai lääketieteen palkinto (1966)
Charles Brenton Huggins (1901–1997) oli kanadalaissyntyinen lääketieteilijä, joka sai vuonna 1966 Nobelin lääketieteen palkinnon yhdessä Peyton Rousin kanssa eturauhassyövän hormonihoitoon liittyvästä tutkimuksesta.
Cisse Abshir

| Henkilötiedot |
| --- | --- | --- |
Koko nimi: Cisse Aadan Abshir
Syntymäaika: 1. kesäkuuta 1986 (ikä 38)
Syntymäpaikka: Mogadishu, Somalia
Pelipaikka: hyökkääjä
Pituus: 183 senttimetriä
Seura
Seura: Lillestrøm SK
Pelinumero: 19
Seurat
| Vuodet | Seura | O (M) |
| 2002–2004 2004 2004–2005 2006– | Elman Simba SC Pietà Hotspurs Lillestrøm SK | 060 (40) 30 0(16) 19 (11) ? (?) |
Maajoukkue
| 2003– | Somalia | 27 (15) |
 Seurajoukkueuran tilastot kattavat vain kansalliset sarjat, päivitetty 10. elokuuta 2008.  Maajoukkueuran tilastot päivitetty 10. elokuuta 2008.
Cisse Aadan Abshir (s. 1. kesäkuuta 1986) on somalialainen jalkapalloilija, joka pelaa Norjan pääsarjajoukkueessa Lillestrømissä. Pelipaikaltaan hän on hyökkääjä.
Ennen siirtymistään nykyiseen seuraansa tammikuussa 2008 Abshir pelasi kotimaassaan Somaliassa Elmanissa, Tansaniassa Simbassa sekä maltalaisessa Pietá Hotspursissa.
Abshir on 183 senttimetriä pitkä.
ETA

ETA voi tarkoittaa seuraavia asioita:
Euroopan talousalue (ETA), yhteismarkkina-alue
ETA, entinen baskien separatistijärjestö Espanjassa
burakulaiset, vanhalta nimitykseltään eta, Japanin suurin vähemmistöryhmä
eeta, kreikkalaisen kirjaimiston seitsemäs kirjain (Η, η)
arvioitu saapumisaika, lyh. ETA, (engl. Estimated Time of Arrival), muun muassa liikenteessä käytetty käsite
ETA SA, sveitsiläinen kelloja ja niiden koneistoja valmistava yritys
eTA (Electronic Travel Authorization), eri maissa kuten Kanadassa käytetty sähköinen matkustajien tunnistusjärjestelmä (kts. sähköinen matkustuslupajärjestelmä, engl. Electronic System for Travel Authorization)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ETA”, voi hakea sivunnimihaulla, laajalla sivunnimihaulla tai tekstihaulla.
Charles Boyer

Charles Boyer elokuvassa Sanovat sitä rakkaudeksi.
Charles Boyer (28. elokuuta 1899 – 26. elokuuta 1978) oli ranskalainen näyttelijä, joka näytteli lukuisissa Hollywood-elokuvissa.
Hänen elokuviaan ovat muun muassa Allahin puutarha (The Garden of Allah, 1936), Kreivitär Walewska (Conquest, 1937), Casbahin vanki (Algiers, 1938), Sanovat sitä rakkaudeksi (Love Affair, 1939), Kaasuvalo (Gaslight, 1944), Madridin lähettiläs (Confidential Agent, 1945) ja Kuinka miljoona varastetaan (How to Steal a Million, 1966).
Hänen ja hänen vaimonsa Pat Patersonin ainut lapsi Michael Charles Boyer tappoi itsensä 21-vuotiaana vuonna 1965. Paterson kuoli syöpään 24. elokuuta 1978. Kaksi päivää myöhemmin Boyer teki itsemurhan.
Hänellä on kaksi tähteä Hollywood Walk of Famella.
Aiheesta muualla

Wikimedia Commonsissa on kuvia tai muita tiedostoja aiheesta .
Charles Boyer Internet Movie Databasessa. (englanniksi)
Charles Boyer NNDB:ssä. (englanniksi)
Charley Hull

Hull vuonna 2013
Charley Esmee Hull (s. 20. maaliskuuta 1996 Kettering) on englantilainen golfammattilainen. Huhtikuuhun 2019 mennessä Hull oli voittanut yhden LPGA-tourin kilpailun. Ensimmäisen LPGA-turnauksen hän voitti marraskuussa 2016.
Hullilla on diagnosoitu ADHD ja hän tupakoi golfkentillä pelatessaan.
Aiheesta muualla

Kuvia tai muita tiedostoja aiheesta Charley Hull Wikimedia Commonsissa
Charles Bonnet

| Charles Bonnet |
| --- | --- |

Henkilötiedot
Syntynyt: 13. maaliskuuta 1720  Geneve 
Charles Bonnet (13. maaliskuuta 1720 – 20. toukokuuta 1793) oli sveitsiläinen luonnontieteilijä ja filosofi. Bonnetin suku oli ranskalaista alkuperää. Se oli muuttanut Sveitsiin 1500-luvulla etsimään turvapaikkaa uskonvainoilta. Charles Bonnet eli elämän, jota voi kutsua tapahtumaköyhäksi. Hän ei koskaan poistunut Sveitsistä eikä esiintynyt julkisuudessa. Julkista uraa hän loi vuosina 1752–1768 ollessaan jäsenenä kotikaupunkinsa Geneven neuvostossa. Hän oli naimisissa, mutta hänellä ei ollut omia lapsia. Perheeseen otettiin kasvatettavaksi vaimon sukulaispoika, myöhemmin kuuluisuutta fyysikkona ja vuorikiipeilijänä saavuttanut Horace-Benedict de Saussure. Elämänsä viimeiset kaksikymmentä vuotta Bonnet asui maaseudulla.Viimeisinä vuosinaan hän joutui kärsimään kivuliaasta sairaudesta.
Aluksi Bonnet opiskeli lakia, mutta kiinnostui luonnontieteistä. Erityiskiinnostuksen kohteena olivat hyönteiset. Hänen hyönteisiä käsittelevä teoksensa "Traité d´insectologia" ilmestyi vuonna 1745. Myöhemmin hän kiinnostui myös lääketieteestä ja hän esitteli Charles Bonnetin syndroomaksi nimitetyn oireyhtymän, joka kuvailee hallusinaatioiden esiintymistä psykologisesti normaaleilla ihmisillä.  Hänen filosofiansa on saanut voimakkaita vaikutteita Gottfried Leibniziltä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.biodiversitylibrary.org/creator/6000#/titles
Call of the Wild (Black Sabbathin kappale)

| ”Call of the Wild” Black Sabbath |
| --- | --- | --- |

Singlen tiedot
 Albumilta: Headless Cross
 Julkaistu: 1989
 Tuottaja(t): Tony Iommi & Cozy Powell
 Tyylilaji: heavy metal
 Kesto: 05.19
 Levy-yhtiö:  I.R.S. Records
Black Sabbathin muut singlet
| ”Devil & Daughter” 1989 | ”Call of the Wild” 1989 | ”Feels Good to Me” 1990 |
Call of the Wild on Black Sabbath-yhtyeen kappale. Se julkaistiin myös singlenä Euroopassa. Kappale on otettu vuoden 1989 Headless Cross-albumilta.
Musiikillisesti kappale on 1980-luvun lopun valtavirran heavy metallia ja sen kertosäe kulkee itämais-henkisen kuvion myötä. Sanoitus kertoo ilmeisesti "helvettiin joutumista vastaan taistelevasta sankarista". Kappaleen alkuperäinen nimi olikin "Hero" (suom. sankari), mutta se muutettiin, koska ex-vokalisti Ozzy Osbournen samoihin aikoihin julkaistulla sooloalbumilla No Rest for the Wicked oli samanniminen kappale.
Singlen b-puolella julkaistiin kappale "Devil & Daughter" ja 12" versiossa myös "When Death Calls", molemmat myös Headless Cross-albumilta.
Kappaleet > A-puoli

Call of the Wild – 5.19 (säv. Iommi, Powell, Martin, Nicholls)
Kappaleet > B-puoli

Devil & Daughter – 4.42 (säv. Iommi, Powell, Martin)
When Death Calls – 6.55 (vain 12"-versiossa, säv. Iommi, Powell, Martin, Nicholls)
Kokoonpano

Tony Iommi – kitara
Cozy Powell – rummut
Tony Martin – laulu
Geoff Nicholls – kosketinsoittimet
Laurence Cottle – basso
Brian May – kitarasoolo kappaleessa "When Death Calls"
Julkaisuhistoria

1989: I.R.S. Records, 016-24 10257, 7", FRA
1989: I.R.S. Records, 060-24 10256, 12" maxi-single, FRA
Emerson Buckley

Emerson Buckley (14. huhtikuuta 1914 New York, New York – 19. marraskuuta 1989 Miami, Florida) oli yhdysvaltalainen kapellimestari.
Buckley opiskeli musiikkia Columbian yliopistossa, josta valmistui 22-vuotiaana. Hän hyväksyi heti ensimmäisen nimityksensä ja pääsi Columbia Grand Operan kapellimestariksi. Buckley toimi vuosina 1950–1973 Florida Grand Operan (Miamin ooppera) musiikillisena johtajana; tämän jälkeen hän oli siellä taiteellisen johtajan asemassa sekä residenssikapellimestarina vuoteen 1986. Seattlen oopperan kapellimestari hän oli vuosina 1964–1975. Buckley myös johti usein esityksiä New Yorkin kaupunginoopperassa, esiintyi vierailevana kapellimestarina Chicagon lyyrisessä oopperassa ja työskenteli Luciano Pavarottin kiertuekapellimestarina. Hän teki Pavarottin kanssa monia konserttikiertueita eri puolilla maailmaa ja esiintyi itsenään vuoden 1982 elokuvassa Yes, Giorgio, jossa Pavarottikin esiintyi.
Buckley johti Douglas Mooren oopperan The Ballad of Baby Doe revision (1958) ja Robert Wardin Pulitzer-palkitun oopperan The Crucible (1961) kantaesitykset New Yorkin kaupunginoopperassa. Hän johti lisäksi orkesterimusiikkia ja toimi Fort Lauderdalen sinfoniaorkesterin pitkäaikaisena musiikillisena johtajana. Hänen tekemänsä levytykset, joita julkaisivat Deutsche Grammophon ja Albany Records, sisälsivät kuitenkin lähinnä oopperaohjelmistoa. Merkittäviksi nousivat äänitykset Buckleyn johtamista Pavarottin konserteista Kiinassa ja Münchenissä vuodelta 1986.
Buckley kuoli keuhkoahtaumatautiin kotonaan Miamissa marraskuussa 1989.
Eläkeläiset

Eläkeläiset voi tarkoittaa muun muassa seuraavia:
eläkeläiset, eläkkeellä olevia henkilöitä
Eläkeläiset, suomalainen valtakunnallinen eläkeläisyhdistys
Eläkeläiset, suomalainen yhtye
Eläkeläiset Kansan Asialla,  suomalainen puoluerekisteristä poistettu puolue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eläkeläiset”, voi hakea sivunnimihaulla, laajalla sivunnimihaulla tai tekstihaulla.
Christeyns

| Christeyns NV |
| --- | --- |

Perustettu:  1946
Perustaja:  Jules Robert Christeyns
Toimitusjohtaja:  Alain Bostoen
Puheenjohtaja:  Paul Bostoen
Kotipaikka:  Gent, Belgia
Toiminta-alue:  Eurooppa
Toimiala:  kemianteollisuus
Tuotteet:  pesukemikaalit, puhdistustuotteet, saippua, peretikkahappo, kalsiumstearaatti, sementtiteollisuuden lisäaineet, pesuloiden annostelu- ja valvontajärjestelmät
Liikevaihto:  250 milj. €
Henkilöstö:  750
Tytäryhtiöt:  Oscrete, Govi, Phagogène, myyntiyhtiöitä 26 maassa
Omistaja:  Bostoenin perhe
Kotisivu:  christeyns.com
Infobox OKVirheellinen NIMI-arvo: 
Christeyns NV on belgialainen, kansainvälisesti toimiva kemianteollisuusyritys, joka on erikoistunut ammattikäyttöön tarkoitettuihin pesu-, puhdistus- ja desinfiointiaineisiin. Lisäksi yritys kehittää ja markkinoi pesulatoimintaan liittyviä laitteita. Christeynsin asiakkaita ovat pesulat, elintarviketeollisuus, sairaalat ja siivousliikkeet. Christeynsin tytäryhtiö Oscrete tuottaa kemikaaleja sementtiteollisuudelle ja tytäryhtiö Govi teollisuuskemikaaleja monille toimialoille.
Historiaa

Christeyns sai alkunsa Jules Robert Christeynsin Belgian Gentiin vuonna 1946 perustamasta saippuatehtaasta. Vuonna 1989 yritys siirtyi Bostoenin perheen omistukseen, ja 1990-luvun puolivälissä yritys alkoi laajentua ympäri Eurooppaa lähinnä yritysostoin. Vuonna 1998 se hankki brittiläisen Oils & Soaps Ltd:n, ja vuonna 2005 Johnson Diversey -yhtiön pesulasektorin liiketoiminnan. Vuonna 2010 Christeyns laajensi toimialaansa elintarvikehygieniaan ja vuonna 2012 sairaalahygieniaan ostamalla vuonna 1910 perustetun ranskalaisen Laboratoire Phagogène -yhtiön.
Christeynsillä on tytäryhtiöitä 26 maassa. Turussa toimivan Christeyns Nordic Oy Ab:n liikevaihto vuonna 2014 oli noin 3,4 miljoonaa euroa ja henkilöstömäärä 13.
Christeynsin Blan-valkaisujauhetta.
Emerson Radio

| Emerson Radio |
| --- | --- |
 Emersonin valmistama Model 400-3 “Patriot” (1940)
Yritysmuoto:  osakeyhtiö
Osake:  AMEX: MSN
Markkina-arvo:  22,3 milj. USD (27.11.2020)
Perustettu:  1948
Kotipaikka:   Yhdysvallat
Toimiala:  kuluttajaelektroniikka
Infobox OKVirheellinen NIMI-arvo: 
Emerson Radio Corporation on yhdysvaltalainen kuluttajaelektroniikkatuotteiden valmistaja. Yhtiö on perustettu vuonna 1948 ja sen tavaramerkillä on myyty tuotteita vuodesta 1912 lähtien, mikä tekee siitä yhden alan vanhimmista toimijoista.
Emerson Radio Corporation on pörssilistattu ja sen osakkeilla käydään kauppaa NYSE American -markkinapaikalla (entinen AMEX) Yhdysvalloissa. Yhtiön markkina-arvo oli 27. marraskuuta 2020 noin 22,3 miljoonaa dollaria.
Brian Savage

| Brian Savage |
| --- | --- |

Henkilötiedot
Syntynyt: 24. helmikuuta 1971 Sudbury, Ontario
Kansalaisuus:   Kanada
Jääkiekkoilija
Lempinimi:  Mr. October
Pelipaikka:  vasen laitahyökkääjä
Maila:  vasen
Pituus:  188 cm
Paino:  87 kg
Pelaajaura
Pääsarjaura:  1993–2006
Seurat:  Montreal Canadiens Phoenix Coyotes St. Louis Blues Philadelphia Flyers
NHL-varaus:  171. varaus, 1991 Montreal Canadiens
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Lillehammer 1994 | jääkiekko |  |
Brian Savage (s. 24. helmikuuta 1971 Sudbury, Ontario, Kanada) on kanadalainen entinen ammattilaisjääkiekkoilija, pelipaikaltaan vasen laitahyökkääjä.
Ura > Ennen ammattilaisuraa

Ennen ammattilaisuraansa Savage pelasi vuodet 1990–1993 ohiolaisen Miami Universityn jääkiekkojoukkueen Redskinsin riveissä yliopistosarja CCHA:ssa (Central Collegiate Hockey Association). Viimeisen yliopistokautensa päätteeksi hänet nimettiin CCHA:n vuoden pelaajaksi ja valittiin CCHA:n ensimmäiseen tähdistökentälliseen.
Yliopistovuosiensa jälkeen Savage pelasi vuoden Kanadan jääkiekkomaajoukkueen riveissä ja osallistui muun muassa Saksassa pelattuihin jääkiekon maailmanmestaruuskilpailuihin keväällä 1993 ja Lillehammerin olympialaisten jääkiekkoturnaukseen keväällä 1994. Lillehammerissa Savage teki kahdeksassa ottelussa neljä tehopistettä (kaksi maalia ja kaksi syöttöpistettä) ja oli voittamassa hopeaa, kun Kanada hävisi loppuottelussa Ruotsille rangaistuslaukauskilpailussa.
Ura > Montreal Canadiens

Savage sai NHL-varauksen vuoden 1991 kesäkuussa, jolloin Montreal Canadiens varasi hänet numerolla 171 varaustilaisuuden kahdeksannella kierroksella. Hän teki ammattilaisdebyyttinsä kaudella 1993–1994, jolla hän pelasi kolme runkosarjaottelua ja kolme pudotuspeliottelua Montrealin riveissä NHL:ssä sekä 17 runkosarjaottelua seuran silloisessa farmiseurassa Fredericton Canadiensissa AHL-liigassa. Savagen ensimmäinen täysi ammattilaiskausi oli työsulun lyhentämä kausi 1994–1995, jolla hän teki 37:ssä Montrealin riveissä pelaamassaan ottelussa 19 tehopistettä, 12 maalia (toiseksi eniten joukkueensa sisällä Mark Recchin jälkeen) ja seitsemän syöttöpistettä.
Savage jatkoi Montreal Canadiensin riveissä tammikuuhun 2002 asti, jolloin hän siirtyi Phoenix Coyotesiin kaupassa, jossa Montrealiin siirtyi venäläinen laitahyökkääjä Sergei Berezin. Canadiens-vuosinaan Savage oli kunnossa ollessaan seuransa tehokkaimpia hyökkääjiä, kausina 1996–1997 ja 2000–2001 hän oli Montrealin kolmanneksi paras pistemies, ensiksi mainitulla Vincent Damphoussen ja Mark Recchin jälkeen ja jälkimmäisellä Saku Koivun ja Oleg Petrovin jälkeen. Uransa parhaan yhden kauden pistemäärän hän keräsi kaudella 1996–1997: 23 maalia ja 37 syöttöpistettä, yhteensä 60 tehopistettä 81:ssä runkosarjaottelussa. Eniten maaleja yhdellä kaudella Savage teki kaudella 1997–1998, jolla hän teki 64:ssä pelaamassaan runkosarjaottelussa 26 maalia, toiseksi eniten Canadiens-pelaajista Mark Recchin jälkeen. Hän oli Canadiensin paras maalintekijä kaudella 2000–2001, jolla hän iski 62:ssa ottelussa 21 maalia.
Huhtikuussa 1999 Savage teki Canadiensin vierasottelussa New York Islandersia vastaan kuusi tehopistettä, neljä maalia ja kaksi syöttöpistettä. Hän oli ensimmäinen Canadiens-pelaaja sitten vuoden 1917 (Joe Malone), joka onnistui tekemään kuusi pistettä vierasottelussa.
Ura > Uran loppuvuodet

Phoenix Coyotesin riveissä Savage pelasi runsaat kaksi vuotta. Maaliskuussa 2004 St. Louis Blues hankki hänet riveihinsä siirtorajan kynnyksellä. St. Louisissa hän pelasi keväällä 2004 runkosarjakauden lopun ja pudotuspelit, ja kesällä 2004, NHL-kauden päätyttyä, Coyotes hankki Savagen takaisin Bluesin laitettua hänet waiver-listalle. Hän ei pelannut Coyotesin riveissä kuitenkaan enää yhtään ottelua NHL-kauden 2004–2005 peruunnuttua työsulun vuoksi. Työsulun päätyttyä Coyotes osti Savagen sopimuksen ulos ja hän teki syyskuussa 2005, ennen kauden 2005–2006 alkua, vapaana agenttina sopimuksen Philadelphia Flyersin kanssa. Pelattuaan yhden kauden Flyersin riveissä, Savage ilmoitti syyskuussa 2006 pelaajauransa päättymisestä.
Ura > Uran yhteenveto

Brian Savage pelasi kaksitoista kautta kestäneellä NHL-urallaan yhteensä 674 NHL:n runkosarjaottelua, joista 461 Montreal Canadiensissa, 134 Phoenix Coyotesissa, 13 St. Louis Bluesissa ja 66 Philadelphia Flyersissa. Pisteitä hän keräsi näissä otteluissa yhteensä 359, 192 maalia ja 167 syöttöpistettä. 20 maalin raja ylittyi neljällä kaudella ja 40 tehopisteen raja niin ikään neljällä kaudella. Pudotuspeleissä hän pelasi seitsemänä vuonna, yhteensä 39 ottelua
Savagen uraa haittasivat 1990-lopulta alkaen monet loukkaantumiset. Marraskuussa 1999 häneltä murtui kaksi niskanikamaa Ian Laperrieren tekemän taklauksen jälkeen ottelussa Los Angeles Kingsiä vastaan ja hän joutui tämän jälkeen olemaan sivussa kentiltä neljä kuukautta. Savage pystyi pelaamaan kauden 1999–2000 aikana vain 38:ssa runkosarjaottelussa. Toinen kausi, jolla hän joutui olemaan sivussa noin puolet kaudesta, on kausi 2002–2003, jolla hän pelasi vain 43:ssa ottelussa 82:sta. Oli myös useampia kausia, jolloin hän oli sivussa noin 20 runkosarjaottelua.
MM-kilpailujen 1993 ja olympialaisten 1994 lisäksi Savage edusti maataan jääkiekon arvokilpailuissa vuonna 1999, jolloin MM-kilpailut pelattiin Norjassa. Hän teki noissa kisoissa kuusi tehopistettä kahdeksassa ottelussa, kolme maalia ja kolme syöttöpistettä.
Aiheesta muualla

Brian Savage sivustolla legendsofhockey.net
Charley Pride
Aiheesta muualla

Kuvia tai muita tiedostoja aiheesta Charley Pride Wikimedia Commonsissa
Charley Priden muistokirjoitus Helsingin Sanomissa
Casey Stoney

Casey Stoney
Casey Stoney (s. 13. toukokuuta 1982) on englantilainen jalkapalloilija, pelipaikaltaan puolustaja. Hän pelasi Englannin maajoukkueessa 130 maaottelua ja teki niissä kuusi maalia. Maaliskuussa 2012 hänestä tuli viides sata maaottelua pelannut englantilainen naisjalkapalloilija. Hän saavutti EM-hopeaa 2009 ja MM-pronssia 2015. Hän oli Ison-Britannian joukkueen kapteeni vuoden 2012 olympialaisissa.
Stoney esiintyi ensimmäisen kerran Englannin maajoukkueessa 18-vuotiaana elokuussa 2000. Hän vakiinnutti paikkansa maajoukkueen vasempana puolustajana ja pelasi niin vuoden 2007 kuin vuoden 2011:kin MM-kilpailuissa Englannin kaikki neljä ottelua alusta loppuun. Vuoden 2015 MM-kilpailuissa, joissa Englanti sijoittui pronssille, Stoney pelasi vain yhdessä alkulohko-ottelussa ja pääsi sen jälkeen kentälle vasta puolivälierän ja pronssiottelun viimeisiksi hetkiksi. Stoney saavutti Englannin joukkueessa hopeaa vuoden 2009 EM-kilpailuissa. Vuoden 2017 EM-kilpailuissa hän kuului vielä Englannin välieriin saakka selvinneeseen joukkueeseen mutta ei päässyt pelaamaan lopputurnauksessa. Stoney valittiin Englannin parhaaksi maajoukkuepelaajaksi kaudella 2007–2008.
Stoneyn peliuran viimeinen seura oli Liverpool, jonne hän siirtyi Arsenalista vuoden 2016 lopulla. Hän on edustanut myös Charltonia, Chelseaa ja Lincolnia. Stoney voitti muun muassa FA Cupin neljä kertaa. Hän lopetti pelaajauransa vuonna 2018.